Idioma crovate (en crovate "hrvatski jezik" /xř̩ʋaːtskiː/) ye o nombre que recibe oficialment a variant standardizada d'o continuum dialectal serbo-crovate que fan servir os crovates en Croacia, en Bosnia y Herzegovina, en a provincia serbiana de Voivodina y atros estaus mugants. Ye a luenga oficial de Croacia y una d'as luengas oficials de Bosnia y Herzegovina. O standard crovate se basa en a parla d'Herzegovina, que fa part d'o dialecto xtokavisco, igual que os standars d'as "lenguas" serba, montenegrina y bosniaca, tamién denominacions locals de variants standardizadas d'o serbo-crovate. Muitos d'os parlants nativos no son comodos con a denominación "serbo-crovate" y prefieren as denominacions relativas a las nacionalidatz a las que perteneixen. L'idioma crovate ye una luenga eslava meridional que s'escribe en alfabeto latín con uns diacriticos ampraus d'o checo.